
Soodustuse määramine teede ja tänavate sulgemise maksule

(Eesti Kaitsevägi) 

1. Asjaolud ja menetluse käik

17.11.2014.a. esitas Eesti Kaitsevägi (reg.kood 70008641) Narva Linnavalitsusele taotluse, milles palub vabastust teede ja tänavate sulgemise maksust seoses Narva linnas Eesti Vabariigi 97. aastapäeva Kaitseväe paraadi läbiviimisega. Sõjaparaadi teostamise aeg 23.02.2015 kell 19.00-00.00 (paraadi peaproov); 24.02.2015 kell 09.00-15.00. Läbiviimise koht on Peetri väljak.

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 19.05.2005 määruse nr. 16/55 “Narva linna teede ja tänavate sulgemise maks” punkti 3 kohaselt loetakse maksust vabastamist maksusoodustuseks. Määruse punkti 16 alusel kuulub maksusoodustuse määramine Narva Linnavalitsuse pädevusse. 

3. Otsus

Vabastada Eesti Kaitsevägi (reg.kood 70008641) teede ja tänavate sulgemise maksust ajavahemikul 23.02.2015 kell 19.00-00.00; 24.02.2015 kell 09.00-15.00 seoses Narva linnas Eesti Vabariigi 97. aastapäeva Kaitseväe paraadi läbiviimisega.
4. Rakendussätted 

4.1. Narva Linnavalitsuse Arhitektuuri-ja Linnaplaneerimise Ametil teha korraldus teatavaks Eesti Kaitseväele (reg.kood 70008641).

4.2. Korraldus jõustub seadusega sätestatud korras. 

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

